section_heading: Putovanja Jacquesa Cartiera
paragraph_text: Zima je bila vrlo teška, a zbog manjka vitamina C među posadom izbija skorbut što Cartiera prisiljava na traženje pomoći od domorodaca. Cartier odlučuje vratiti se u Francusku, noseći sa sobom uzorke ruda. Na rijeci susreće Robervala koji napokon dolazi preuzeti kontrolu nad kolonijom. Ostavljajući ga u Kanadi, Cartier se vraća u Francusku vjerujući da nosi dokaze rudnog bogatstva Novog Svijeta. Njegovi uzorci zlata su se na kraju ispostavili da su od pirita („budalino zlato”),a dijamanti su zapravo bili kristali kvarca. Istraživanje Kanade dolazi na loš glas u Francuskoj, pogotovo još nakon povratka Robervala koji je također s cijelom posadom napustio koloniju nakon teške zime.